《温陵万安桥谒忠惠蔡公祠堂留题》
宋代·王迈

欲知公这忠，须诵三谏诗。
欲知公之惠，须读万安碑。
朝廷得公重，天下失公悲。
骑鲸今几年，悠悠人见思。
今人愧前修，风流不可追。
立朝无刚容，突梯仍脂韦。
字民乏廉声，敲扑急蚕丝。
不知富贵有磨灭，芳名姱节无穷时。
游子晚出公之乡，儿时敛袵公清规。
吁嗟九原不可作，每於清夜梦见之。
所以今日拜公像，浩歌出门双泪垂。

作者简介：王迈(1184～1248) ，南宋诗人。字实之，一作贯之。自号臞轩居士。今福建仙游县园庄镇（旧称慈孝里）人。嘉定十年(1217)进士，经历南外睦宗院教授、漳州通判等职。为人刚直敢言，刘克庄曾以"策好人争诵，名高士责全"诗句相赠。后来他由于应诏直言，被台官弹劾而降职。淳□中，主持邵武军事务，死后追封为司农少卿。